Οι **Ελληνικαί Αεροπορικαί Συγκοινωνίαι (ΕΛΛ.Α.Σ.)** ήταν ελληνόκτητη αεροπορική εταιρεία η οποία εκτελούσε εγχώρια και διεθνή δρομολόγια μεταξύ 1947 και 1951. Απορροφήθηκε από την εταιρεία Τεχνικές Αεροπορικές Εκμεταλλεύσεις – Εθνικές Αεροπορικές Γραμμές το 1951.

Ιστορικό
--------

Στη μεταπολεμική περίοδο, το Ελληνικό Κοινοβούλιο έδωσε δικαιώματα πτήσης σε τέσσερις εταιρείες, ώστε να ενισχύσει την ανταγωνιστικότητα; οι Τεχνικές Αεροπορικές Εκμεταλλεύσεις ή Τ.Α.Ε. ήταν μια ιδιωτική αεροπορική εταιρεία η οποία είχε παύσει να λειτουργεί πριν τον Β' Παγκόσμιο Πόλεμο και επαναλειτούργησε μετά από αυτόν. Οι Ελληνικαί Αεροπορικαί Συγκοινωνίαι ιδρύθηκαν το 1947, μαζί με την εταιρεία Αεροπορικαί Μεταφοραί Ελλαδος και την εταιρεία Δαίδαλος.

Η ΕΛΛ.Α.Σ. ήταν μια εταιρεία κοινοπραξίας μαζί με την Scottish Aviation, Ltd. η οποία κατείχε ποσοστό 40% στην εταιρεία, ενώ οι Ελληνικές Ένοπλες Δυνάμεις και το Ελληνικό Δημόσιο διατηρούσαν το υπόλοιπο 60%. Από τη βάση της στο Πρέστγουικ της Σκωτίας, η Scottish Aviation εκπαίδευε το πλήρωμα και συντηρούσε το στόλο της εταιρείας.

Η εταιρεία πραγματοποιούσε δισ-εβδομαδιαία δρομολόγια από τη Γλασκώβη/Πρέστγουικ στην Αθήνα μέσω Λονδίνου, Παρισιού και Ρώμης χρησιμοποιώντας τα αεροσκάφη τύπου B-24 Liberator, τα οποία χρησιμοποιούνταν επίσης προς Αλεξάνδρεια και Κάιρο, και για λίγο καιρό για Τελ Αβίβ. Αεροσκάφη τύπου Dakota DC-3 εξυπηρετούσαν τα εγχώρια δρομολόγια και το δρομολόγιο προς Λευκωσία, ξεκινώντας από τον Μάρτιο του 1948.

Η ελληνική αεροπορική αγορά στις δεκαετίες 1940 και 1950 δεν ήταν εύρωστη και ο Ελληνικός Εμφύλιος συνέχιζε να διαταράσσει τις μεταφορές και οι τέσσερις εταιρείες είχαν οικονομικές δυσκολίες. Το 1950 η εταιρεία Δαίδαλος χρεοκόπησε. Εξαιτίας των οικονομικών προβλημάτων και των υπόλοιπων τριών εταιρειών, και για τη διασφάλιση του εθνικού αερομεταφορέα, το 1951 η Ελληνική Κυβέρνηση επέβαλε τη συγχώνευση και των τριών εταιρειών σε μία, την Τεχνικές Αεροπορικές Εκμεταλλεύσεις – Εθνικές Αεροπορικές Γραμμές.

Προορισμοί
----------

Η ΕΛΛ.Α.Σ. πετούσε από τη Σκωτία για την Ελλάδα και από εκεί για την Αίγυπτο, την Κύπρο και το Ισραήλ.

### Εσωτερικά Δρομολόγια

|  |  |
| --- | --- |
| **Ελλάδα Ελλάδα*** Αθήνα
* Ηράκλειο
* Θεσσαλονίκη
* Ιωάννινα
 | * Καβάλα
* Λάρισα
* Ρόδος
* Τρίπολη
 |

### Διεθνή Δρομολόγια

|  |  |
| --- | --- |
| Αίγυπτος **Αίγυπτος*** Αλεξάνδρεια
* Κάιρο

Ηνωμένο Βασίλειο **Ηνωμένο Βασίλειο*** Γλασκώβη (Εδιμβούργο)
* Λονδίνο

Κύπρος **Κύπρος*** Λευκωσία
 | Γαλλία **Γαλλία*** Παρίσι

Ιταλία **Ιταλία*** Ρώμη

Ισραήλ **Ισραήλ*** Τελ Αβίβ
 |

Στόλος
------

Ο στόλος αποτελούνταν από πρώην αεροσκάφη τύπου B-24 Liberator που είχαν μετατραπεί και χρησιμοποιούνταν στα διεθνή δρομολόγια Λονδίνο - Αθήνα και μετά Αίγυπτος, και έξι Douglas DC-3s που χρησιμοποιούνταν στα εσωτερικά δρομολόγια, καθώς και σε Κύπρο και Τελ Αβίβ.


**Στόλος Ελληνικών Αεροπορικών Συγκοινωνιών**| Μοντέλο αεροπλάνου | Σύνολο | Τύπος | Σημειώσεις |
| --- | --- | --- | --- |
| Douglas DC-3 | 6 | Ελικοφόρο αεροσκάφος |  |
| B-24 Liberator | 2 | Ελικοφόρο αεροσκάφος | SX-DAA "Γοργόνα των Αθηνών"
SX-DAB |

Παραπομπές
----------

1. ↑  Hellenic Airlines (4 Μαρτίου 1950). «March 1950 Timetable». *www.timetableimages.com*. Ανακτήθηκε στις 7 Απριλίου 2016.
2. ↑  Νταλούμης, Ηλίας. «Ελληνικές αεροπορικές εταιρείες». Ανακτήθηκε στις 8 Απριλίου 2016.
3. ↑  *Flight*: 699–700. 1947-12-07.. Ανακτήθηκε στις 2009-01-05.
4. ↑  «Greek Skies». 2005. Αρχειοθετήθηκε από το πρωτότυπο στις 6 Σεπτεμβρίου 2007. Ανακτήθηκε στις 16 Αυγούστου 2008.

|  |  |  |  |  |  |  |  |
| --- | --- | --- | --- | --- | --- | --- | --- |
| 

| π • σ • ε
Ελλάδα Αεροπορικές εταιρείες της Ελλάδας |
| --- |
|  |
| Ενεργές | 
* Air Mediterranean
* Aegean Airlines
* Bluebird Airways
* Ellinair
* GainJet Aviation
* Swiftair Hellas
* Orange2Fly
* Olympic Air
* Olympus Airways
* Sky Express
 |
|  |
| Ανενεργές | 
* Αιολικές Αερογραμμές
* Aeroland Airways
* Aerospace One
* Air Go Airlines
* Air Greece
* AirSea Lines
* Alexandair
* Argo airways
* Astra Airlines
* Athens Airways
* Cretan Airlines
* Cronus Airlines
* EuroAir
* Fly Hellas
* Hellas Jet
* Hellenic Imperial Airways
* Ελληνικαί Αεροπορικαί Συγκοινωνίαι
* Hermes Airlines
* InterJet
* Μακεδονικές Αερογραμμές
* Μινωικές Αερογραμμές
* Ολυμπιακές Αερογραμμές
* Olympic Aviation
* SkyGreece Airlines
* Sky Wings Airlines
* Τεχνικές Αεροπορικές Εκμεταλλεύσεις—Εθνικές Αεροπορικές Γραμμές
* Τεχνικές Αεροπορικές Εκμεταλλεύσεις
* Venus Airlines
 |

 |